**A116.**

|  |  |
| --- | --- |
| *Ferdinand an Karl.* | *1524 Dezember 10. Innsbruck.* |

1. Empfing K’s Brief vom 4. Oktober. Instruktion Hannarts. Schlägt vor, in dieser Frage eine Untersuchungskommission einzusetzen. 2. Versichert ihn seiner brüderlichen Liebe. 3. [Nachtrag.] Bedauert K wegen seines Fiebers.

1. Has received K's letter dated October 4. Hannart's instructions. Suggests establishing an investigative committee in the matter. 2. Assures him of his brotherly love. 3. [Postscript.] Is sorry for K's fever.

(W) Wien, St.-A. Belgica PA 7: Original, durchwegs von Ferdinand eigenhändig geschrieben. Rückwärts Adresse: A l’empereur monsr.

(W1) Ebenda, Hs. B. 597 I, S. 36—37. Kopie, in der der Nachtrag [3] fehlt.

Druck: Familienkorrespondenz Bd. 1, Nr. 116, S. 244-245.

1] Monsr,a) treshumblement à vostre bonne grace me recomende. Monsr, j’ai receu vostre lettre du 4e d’octobre dernierement passé responsive à celle que vous avoye escript de ma main. Et quant à ce que dictes n’entendes jamais avoir signé ne ordonné l’instrucion dont vous avoie escript, certes, monsr, aussy ne l’ai je onques creu ni pensé, consideré qu’elle n’estoit seullement contre moy et l’honneur de nous deux, mais aussi contre vostre auctorité et reputation, etb) ne euz oncques celle meffiancec) de vous qued) devries ordonner ny consenti à telles choses contre moy, vostre treshumble et tresobeisant frere, filz et serviteur, ains tiens fermement que ce a esté contrevue par celluy ou ceulx qui n’aimente) vostre honneur ny mon bien, et afin, monsr, que soies mieulx informé du cas et que celle grande faulceté vous puist estre mieulx et plus surement averée pour la chastier, comme il apartiendra, seroie d’avis et le vous suplie treshumblement choisir et eslire en voz Pais d’embas deux ou trois bons personages, à vous feables et nonf) suspets, et iceulx ordonner venir pardeça devers moy, lesquelz pourront avoir entiere information sur cest affaire d’aucuns gens de bien, voire du mesme duc de Saxen et icelle eue la vous envoier signée et selée. Et pour plus facillement parvenir à la congnoissance, vous suplie aussy treshumblement en escripre aud. duc de Saxen et à quelque aultre personaige que Salinas vous denommera en la mesme forme que envoie la copie des lettres aud. de Salinas.

2] Ausurplus, monsr, je vous mercie treshumblement de ce qu’il vous plait ainsy continuer à la bonne et fraternelle amour qu’avez en moy, qu’est la chose en ce monde que plus je desire, comme raison le veult, et certes, monsr, de ma part à jamais trouveres par effect que suis celuy qui entierement veult emploier le corps et les biens en vostre service et pour la conservation de vostre honneur, aucthorité et reputacion, à quoy jusques à oires ay rendu tout leal devoir, vous supliant, monsr, y avoir la mesmes fiance et à la reste me tousiours mander et commender voz bons plaisirs, ausquelz acomplir rendray paine avec l’aide de dieu, auquel je prie qui, monsr, vous doit bonne vie et longue.

D’Isbrug, ce 10e de decembere.

3] Monsr, j’ay ausy entendu, comme avez la fievre quarta que me est le plus grant desplaisir qui me pouroit estre en ce mondeg) ici. Je prie dieu qui vous veule faire bien tost quite, comme j'espere que il faira et est bien besoing pour bons vos affaires.

Vostre tres humble et tres obeisant frere

Ferdinandus.

1] a) Monsr — recomende fehlt in W1. - b) e W. - c) neffiance W. - d) in W1 folgt de vostre propre motion. - e) aimen W. - f) non suspets et fehlt in W1.

Gemeint ist Nr. A94. — Betreffs der Verfolgung in Sachen Hannarts vgl. Nr. A117 [6].

3] g) mode W.

Die schwankende Gesundheit K’s bildet mehrfach Gegenstand brieflicher Mitteilungen. Vgl. Nr. A89, A105, A112.